J. Buček, poslanec: (2004-02-04):
2. Členovia kontrolného orgánu majú právo v sprievode príslušníka úradu vstupovať do chránených priestorov úradu, oboznamovať sa s utajovanými skutočnosťami súvisiacimi s činnosťou úradu, ak to nie je v rozpore s medzinárodnou zmluvou, ktorou je Slovenská republika viazaná. 3. Porušenie tohto zákona, ktoré kontrolný orgán zistí pri výkone svojej právomoci, je povinný oznámiť Národnej rade Slovenskej republiky a generálnemu prokurátorovi Slovenskej republiky, podľa povahy veci informuje vládu Slovenskej republiky. 4. Ak tento zákon neustanovuje inak, vzťahuje sa na konanie kontrolného orgánu a na jeho práva a povinnosti jeho členov primerane osobitný predpis“. § 72. Národná rada Slovenskej republiky volí na začiatku každého volebného obdobia členov kontrolného orgánu, určuje počet členov, zloženie a spôsob práce tohto orgánu. Ak vystúpi poslanec, člen kontrolného orgánu z klubu poslancov, stráca členstvo v tomto orgáne. Za takého člena navrhne klub poslancov nového člena. 3. Schôdze kontrolného orgánu sú neverejné. Kontrolný orgán sa schádza najmenej raz za štvrťrok. Pri rokovaní postupuje podľa svojho rokovacieho poriadku. Zvolanie kontrolného orgánu môže požadovať každý člen tohto orgánu. 4. Kontrolný orgán vykonáva svoju činnosť aj po skončení volebného obdobia Národnej rady Slovenskej republiky, pokiaľ v novom volebnom období Národná rada Slovenskej republiky nezvolí nový kontrolný orgán. Skutočnosti, o ktorých sa členovia orgánu dozvedia pri výkone svojej funkcie, oznamujú len v miere nevyhnutnej na dosiahnutie účelu kontrol podľa tohto zákona. 2. Členovia kontrolného orgánu sú povinní zachovať mlčanlivosť o skutočnostiach, o ktorých sa dozvedeli pri výkone svojej funkcie. Povinnosť zachovať mlčanlivosť trvá aj po skončení výkonu funkcie člena kontrolného orgánu a tejto ich môže zbaviť len Národná rada Slovenskej republiky. Odôvodnenie: Navrhuje sa tak, ako je to v prípade SIS a Vojenského spravodajstva, aby NBÚ podliehal kontrole Národnej rady Slovenskej republiky prostredníctvom osobitne vytvoreného kontrolného orgánu. Za § 70 sa vkladá nový § 71, ktorý znie: § 71, riaditeľ úradu. Na čele úradu je riaditeľ úradu. 2. Riaditeľa úradu, ak spĺňa predpoklady podľa § 10, vymenúva a odvoláva prezident Slovenskej republiky na návrh Národnej rady Slovenskej republiky. Funkčné obdobie riaditeľa úradu je 7 rokov a začína plynúť odo dňa vymenovania do funkcie riaditeľa úradu. 3. Tú istú osobu možno vymenovať za riaditeľa úradu najviac na dve funkčné obdobia. 4. Funkcia riaditeľa úradu sa nezlučuje s výkonom funkcie v inom orgáne verejnej moci s pracovným pomerom alebo s obdobným pracovným vzťahom, s podnikateľskou činnosťou, s členstvom v riadiacom alebo kontrolnom orgáne právnickej osoby, ktorá vykonáva podnikateľskú činnosť, ani s inou hospodárskou alebo zárobkovou činnosťou okrem správy vlastného majetku, vedeckej, pedagogickej, publicistickej, literárnej alebo umeleckej činnosti. 5. Výkon funkcie riaditeľa úradu sa končí uplynutím jeho funkčného obdobia. Pred uplynutím funkčného obdobia zaniká výkon funkcie riaditeľa úradu len, a) vzdaním sa funkcie, odvolaním z funkcie, b) smrťou alebo vyhlásením za mŕtveho. 6. Riaditeľ úradu sa môže vzdať svojej funkcie písomným oznámením prezidentovi Slovenskej republiky. Výkon funkcie v takom prípade zaniká uplynutím kalendárneho mesiaca nasledujúceho po mesiaci, v ktorom bolo oznámenie riaditeľa úradu o vzdaní sa funkcie doručené prezidentovi Slovenskej republiky, ak nedôjde k inej dohode po dni zániku výkonu funkcie riaditeľa a úradu medzi prezidentom Slovenskej republiky a riaditeľom úradu. 7. Národná rada Slovenskej republiky navrhne prezidentovi Slovenskej republiky, aby riaditeľa úradu odvolal z funkcie na základe schváleného návrhu najmenej 15 poslancov Národnej rady Slovenskej republiky, alebo ak riaditeľ úradu a) do troch mesiacov od vymenovania do funkcie neodstránil dôvody nezlučiteľnosti výkonu funkcie uvedené z odseku 4; b) začal vykonávať funkciu alebo činnosť, ktorá je nezlučiteľná s výkonom jeho funkcie, c) bol právoplatným rozhodnutím súdu odsúdený za spáchanie trestného činu, d) bol právoplatne pozbavený spôsobilosti na právne úkony alebo jeho spôsobilosť na právne úkony bola obmedzená, e) stratil štátne občianstvo, f) stal sa členom politickej strany alebo politického hnutia, g) nie je spôsobilý zo zdravotných dôvodov podľa lekárskeho posudku rozhodnutia orgánu štátnej zdravotnej správy alebo orgánu sociálneho zabezpečenia vykonávať svoju funkciu dlhšie ako jeden rok; h) nemá trvalý pobyt na území Slovenskej republiky, i) stratil oprávnenie na oboznamovanie sa s utajovanými skutočnosťami podľa § 28 a 29. 8. Riaditeľ úradu je odvolaný z funkcie dňom nasledujúcom po dni, keď mu bolo doručené rozhodnutie prezidenta Slovenskej republiky o odvolaní z funkcie. Odôvodnenie: Navrhujeme to vzhľadom na osobitný charakter činnosti Národnobezpečnostného úradu a potreby dosiahnutia určitej nezávislosti ustanovenia jeho riaditeľa do funkcie od výkonnej moci, aby vymenovanie riaditeľa NBÚ bolo v právomoci prezidenta Slovenskej republiky. Spôsob jeho vymenovania ako aj odvolanie sa navrhuje obdobne ako u iných takto vymenovaných funkcionárov. Žiadam, aby sa o týchto troch pozmeňujúcich návrhoch hlasovalo osobitne. Ďakujem pekne za pozornosť.